মিরসরাই অর্থনৈতিক অঞ্চলের ৮৩১ একর জমি ব্লকের প্রতিষ্ঠার কাজ শুরু হয়েছে। এলাকাটি সমুদ্র তীরবর্তী হওয়ায় ভূমির উচ্চতা সমুদ্র থেকে সাত মিটারে উন্নীত করতে হবে। বিশ্বব্যাংকের অর্থায়নে এ প্রকল্পের আওতায় চার দশমিক ১৫ মিটার ভরাটের কাজ প্রক্রিয়াধীন আছে। কিন্তু প্রকল্পের সংশোধিত ডিপিপিতে কোনো অর্থ বরাদ্দ না থাকায় বাকি উন্নয়ন কাজের ব্যয় বিশ্বব্যাংকের অর্থায়নে শেষ করা সম্ভব হচ্ছে না। ফলে এই অর্থনৈতিক অঞ্চলের বাকি উন্নয়ন কাজের ব্যয় ‘বেজার’ নিজস্ব অর্থায়নে শেষ করার উদ্যোগ নেয়া হয়।